Woord-ure 2013 · US Woordfees - iono.fm
US WOORDFEES | Event , ±45 min episodes total time 7 hr 30 min	|
Aangebied deur Umuzi. François Loots gesels oor sy nuwe roman Rooi Jan Alleman, waarin hy die lewe van die Afrikaner-kommunis Bram Fischer onder die loep neem. 'n Fassinerende blik op 'n omstrede historiese figuur.
Kom luister saam na Belinda Bras-Nel se verhale oor ervarings met hemelwesens. Sy bespreek haar nuwe boek My pad met engele en vertel hoe haar engele haar tot bemagtiging gelei het. Wil jy hoor hoe om 'n engelboodskap te ontvang?
Baie vroue voel soms dat hulle net nie goed genoeg is nie, maak nie saak hóé hard hulle probeer nie. Milanie Vosloo wys jou hoe om dié leuen vir goed nek om te draai. Kom ervaar hoe hemels dit kan wees om aanvaar te word – net soos jy is!
Die eerste Grieks-Afrikaanse Bybel
Met Hermie van Zyl, Herman du Toit en Sua du Plessis
Al ooit gewonder hoe Bybelvertalings werklik gedoen word? Met die Interliniêre Bybel sien jy vir die eerste keer hoe die Grieks stap vir stap Afrikaans geword het.
Anne Frank, wie se dagboek in meer as 60 tale vertaal is, het 'n kultusfiguur geword. In dié lesing ondersoek Lina Spies die pynlike diskrepansie tussen Anne as eensame dagboekskrywer en gebroke slagoffer van die Sjoa (Hebreeus vir 'vernietiging'), teenoor haar beeld as verheerlikte postume superster.
Na heftige openbare reaksie op Treurgrond – 20 jaar van plaasaanvalle is besluit om dié boek by te werk. Met treffende kunswerke van Pauline Gutter, gedigte en nuwe navorsing oor die hel van plaasaanvalle, word Treurgrond 'n boekmonument ter ere van die slagoffers. Die bekende Dirk Hermann is aan die woord.
Alles oor PEN Afrikaans: Sonja Loots, EKM Dido en Heilna du Plooy stel die leidsliede voor, vertel van die opwinding oor hul amptelike erkenning as 'n PEN-sentrum, gesels oor die webwerf op LitNet en gee 'n kykie in planne en bedrywighede.
Met Juliana Claassens, Stella Viljoen en Chris Broodryk
Mediabeelde vertel ons daagliks dat manlikheid saamhang met magsug, geweld en kits-bevrediging. Drie bydraers tot Sacred Selves: Essays on Gender, Religion, and Popular Culture praat oor misdaadfiksie, glanstydskrifte en film, en besin oor man-wees in Suid-Afrika.
Maak kennis met die opwindend-ste jong stemme in Afrikaans:
Adrian Different, Rimestein en Pieter Odendaal. Soms moet daai laaste stukkie van die beste woordkonkoksies weggebêre word om later geniet te word. Stiek uit en kom experience hoe 'n barakat gepak moet word